Andrius Šatevičius

Andrius Šatevičius (g. 1991 m. balandžio 11 d.) – Lietuvos ir Trakų rajono politinis bei visuomenės veikėjas, nuo 2021 m. Trakų rajono savivaldybės meras.

 Biografija 
A. Šatevičius mokėsi Lentvario Motiejaus Šimelionio gimnazijoje. 2009 m. ją baigęs, įstojo į Tarptautinę teisės ir verslo aukštąją mokyklą. 2013 m. joje įgijo verslo vadybos ir administravimo (finansų specializacijos) profesinio bakalauro laipsnį. Po to studijavo Šiaulių universitete, kur 2017 m. įgijo specialiosios pedagogikos bakalauro laipsnį.Prisiekė Trakų rajono savivaldybės meras Andrius Šatevičius. Trakų žemė. Nuoroda tikrinta 2023-03-23.Prisiekė Trakų rajono savivaldybės meras Andrius Šatevičius. Klevų alėja. Nuoroda tikrinta 2023-03-23.

2012–2013 m. buvo Lentvario vaikų globos namų socialinis darbuotojas, o 2013–2015 m. dirbo Lentvario Motiejaus Šimelionio gimnazijos specialiuoju pedagogu. 2015–2017 m. koordinavo jaunimo reikalus Trakų rajono savivaldybės administracijoje. 2017–2019 m. buvo Trakų rajono savivaldybės pedagoginės psichologinės tarnybos laikinasis direktorius.Jaunas mokytojas iš Lentvario tapo Trakų rajono administracijos direktoriumi. Vilnijos naujienos. Nuoroda tikrinta 2023-03-23.

Į Trakų rajono savivaldybės tarybą pirmąsyk išrinktas 2019 m. 2020 m. gruodį paskirtas Trakų rajono savivaldybės administracijos direktoriumi.

2021 m. spalį išrinktas Trakų rajono savivaldybės meru.LRT trumpai. Kelmė ir Trakai išsirinko naujus merus – kas jie?. Lrt.lt. Nuoroda tikrinta 2023-03-21.Rinkimų rezultatai: Trakų rajono meru išrinktas Šatevičius, Kelmės – Petkevičius. Valstietis. Nuoroda tikrinta 2023-03-21.Išrinkti Trakų ir Kelmės rajonų merai planuoja pirmuosius darbus – imsis kiemų ir kelių. Kauno diena. Nuoroda tikrinta 2023-03-21. 2023 m. į šį postą perrinktas.Balsai jau suskaičiuoti: daugiausia merų laimėjo socdemai. Delfi.lt. Nuoroda tikrinta 2023-03-21.

Žmona Eimantė, su ja susilaukė sūnaus Areto ir dukters Atėnės.ANDRIUS ŠATEVIČIUS. Trakai.lt. Nuoroda tikrinta 2025-07-23.

 Išnašos 

Kategorija:Trakų merai